Mǎn dzə́dzāā mod a ngábə́ hālá, dzwé nâ Shɛva, mɔ́n Bikri, á mvɔŋ bod Bényamín. Ńdɔ a ngálɔ́ŋ tɔ́ŋ, nyé nâ: “Bǐ bə̄lə́ kig ngab ziŋ ai Dávid. Bǐ bə̄lə́ kig ngab ziŋ ábə mɔ́n Yesé, mod ósə á kə̄lə́ êbə̌m dzíé, ǎ Ísraɛ̂l !” 2Ńdɔ fɔ́ɔ́ bod bə́sə̄ yā Ísraɛ̂l bə́ ngáman líg Dávid, bə́ ngatoŋ Shɛva, mɔ́n Bikri; hədá ńdɔ bǒd yā Yúda bɔ́ bə́ ngálígī á ngām ǹkúkúmá wābán, a tíege á Yórdan a kələ kwí á Yērúzalɛm. 3Ńdɔ̄ Dávid a ngádúgan á ndá dzīē á Yērúzalɛm. Ǹkúkúmá á nɔŋɔ́ bíbɔn bíé áwômǒ yā á ngālíg nə́ bí lígī byábaala ndá, a tə́lé naa bə́ bə̄bə̄ byá ḿbəŋ, a və́ə́ bɔ̄ é byə́m bə́ yâŋan ai byá, hədá təge bǎd tɔ́bɔ bɔ́; bə́ ngáfɛd bɔ́ nālá a kələ kwí ábǒg áwú, anə́ mīńkús mí é mod a ngə́lə́ və̄ə̄.